Reidar Kobro

Reidar Kobro (født 16. oktober 1911 i Mandal, død 4. november 2003 i Oslo) var domprost i Oslo domkirke fra 1971 til 1981. 

Han gikk ut av Kristiansand katedralskole i 1930 og studerte deretter teologi på Menighetsfakultetet. Han ble cand.theol. i 1935 og etter praktikum i 1936 var han hjelpeprest i Åsnes et år før han kom tilbake til MF som sekretær, en stilling han hadde til 1946. I 1937 giftet han seg med Berit Mørland, datter av Arnt J. Mørland.Om Reidar Kobro i Hvem er Hvem 1973 

Under krigen måtte Reidar Kobro flykte til Sverige, hvor han i 1943 ble engasjert som prest for flyktningene der.Feltpresttjenesten i historisk lys. Nederst i artikkelen er Reidar Kobro omtalt  I 1945 kom han tilbake til Norge og året etter ble han prest i Oslo småkirkeforening. I 1949 ble han sjømannsprest i London, fra 1952 også ambassadeprest der. I 1957 kom han som prest til Nøtterøy og fra 1965 til 1971 var han sokneprest i Uranienborg kirke.

Reidar Kobro er gravlagt på Vestre gravlund i Oslo. Reidar Kobros vei, nær Diakonhjemmet i Oslo er oppkalt etter hans far, Reidar Kobro (1878–1966), som også var domprost i Oslo, men som fra 1913-1928 var forstander for Diakonhjemmet.Om Reidar Kobros vei hos lokalhistoriewiki

 Verv 
 Formann i Presteforeningen 1964-1968
 Styreformann for MF 1989-1970
 Styreformann for Oslo småkirkeforening fra 1972
 Styreformann for Menighetssøsterhjemmet fra 1972
 Representantskapsformann i Oslo Indremisjon fra 1972

 Referanser 

 Kilder 
 Hvem Hva Hvor 1972 side 126

Kategori:Norske lutherske prester
Kategori:Personer fra Oslo